Sag om betaling af sagsomkostninger
Ret: Retten i Aarhus (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

Retten i Århus

Den 1. maj 2013 kl. 13:00 blev retten sat i Forberedelsesafdelingen af
Dommer.

Der blev foretaget i ikke offentligt retsmøde
sag nr. BS 13-2165/2012:

Sagsøger
c/o formand Person
Adresse
By
mod
Aarhus Kommune
Rådhuspladsen 2
8000 Århus C

Ingen indkaldt eller mødt.

Der blev fremlagt
brev af 10. april 2013 med bilag fra advokat John Bjerre Andersen og brev af
12. april 2013 med bilag fra advokat Bo Staal Andersen.

Sagens øvrige bilag var til stede.

Retten traf

sagsomkostningsafgørelse

Efter sagens anlæg har sagsøgte betalt beløbet i henhold til sagsøgerens på-
stand, bortset fra udenretlige inkassoomkostninger. Sagsøgeren har frafaldet
krav på udenretlige inkassoomkostninger, fordi sagsøgeren har erkendt ikke at
have krav herpå i henhold til renteloven. Sagsøgeren har herefter hævet sagen.

Under disse omstændigheder anses sagsøgte i det væsentlige som den taben-
de part i sagen. Udgangspunktet er herefter, at sagsøgte skal betale sagsom-
kostninger til sagsøgeren, jf. retsplejelovens § 314, stk. 1, jf. § 312, stk. 1.

I sagen havde sagsøgeren - i modsætning til i sagen BS 2-1358/2009, som
retten afgjorde den 13. januar 2010 – nedlagt en betalingspåstand. Det er ef-ter
det foreliggende ikke godtgjort, at det først efter sagens anlæg er blevet muligt
for sagsøgte at afgøre, at tilbagebetalingskravet vedrørende for meget betalt
ejendomsskat var korrekt beregnet af sagsøgeren. Der er derfor ikke med
henvisning til retsplejelovens § 312, stk. 2 og 3, grundlag for at fravige
hovedreglen i § 312, stk. 1. Sagsøgte skal derfor betale sagsomkostninger til
sagsøgeren.

STD074615-S01-ST01-K185.03-T2-L11-M14-P01-\R11



/

Side 2/2

Sagsomkostningerne fastsætter retten efter sagens udfald og værdi, samt da
sagen er hævet, efter at sagsøgte har afgivet svarskrift, til 12.750 kr. Af belø-
bet skal 4.090 kr. anvendes til dækning af sagsøgerens udgift til betaling af
retsafgift, mens resten, 8.660 kr., skal anvendes til dækning af sagsøgerens
udgift til advokatbistand inklusiv moms. Der er ikke grundlag for at nedsæt-te
sagsomkostningerne, fordi sagen er en blandt en række på 30 af samme type.
Retten henviser herved til Østre Landsrets kendelse af 30. september 1999, der
er trykt i Tidsskrift for Bygge- og Boligret 2000, side 95/1. Sags-
omkostningerne skal sagsøgte, Aarhus Kommune, inden 14 dage betale til
Sagsøger.

Sagen sluttet.

Retten hævet.

Dommer

STD074615-S01-ST01-K185.03-T2-L11-M14-P01-\R11